Baviaanskloof sal nooit weer dieselfde wees nie. – toortsie.com
Baviaanskloof sal nooit weer dieselfde wees nie.
Augustus 12, 2016 Augustus 13, 2016 ~ Toortsie
Laat nou ‘n klompie Overbergse boertjies los in die week in die Baviaanskloof en jy moet maar net weet dat dit daarná nie meer dieselfde een sal wees nie. Veral nie as hul nog almal saam in een huis bly en die kos vir hulle aangedra word nie.
Naweke wemel die Baviaanskloof glo van toeriste, maar in die week verbeel sulke Overbergers hul het die vryheid van die kloof! Alles word geïnspekteer en beproef en ‘n stoep wat leeg staan is net ‘n té groot versoeking om te weerstaan. Tannie Babes se winkel se lekkervoorraad kry ‘n goeie knou en ons word behoorlik verras toe die héle groep eenuur die middag saamstap in die pragtige Bo-kloof tot daar waar die water by die klipskeur uitkom. En dan is daar nog Spogter, die donkie ook!
Met mnr Patric Ruyters as gids leer ons ALLES van Sewefontein en van PH Nortjé en die ‘legendariese minister JG Strydom’ wat op DAARDIE plaas gebore is. Hy moet behoorlik sy storie ken tussen hierdie superslim, superskerp boertjies. Hulle staan verstom oor die silwerskoon water wat konstant uitspuit en droom groot drome. Die wildevyeboord is ‘n belewenis. Die oopgrotblyplek kan net lekker wees.
Ons ry die res van die pas na Patensie en ys as ons dink dat ‘n klomp fietsryers sowaar ook hierdie pad wil aandurf.
Wat is lekkerder as lafwees tussen vriende?
Posted in Reis-ervarings	Baviaanskloof
‹ PreviousMorning – Oggend
12 thoughts on “Baviaanskloof sal nooit weer dieselfde wees nie.”
Augustus 12, 2016 om 7:11 nm
Is dit waarheen jy verdwyn het? Aan daardie foto is dit duodelik dat julle dit geniet het.
Augustus 12, 2016 om 9:00 nm
Het jy my gemis? 🙂
Augustus 13, 2016 om 8:07 vm
Ja, gewonder wat het geword?
Augustus 13, 2016 om 5:28 vm
Klink na n hemelse tyd, Toortsie!
Augustus 13, 2016 om 7:39 vm
Augustus 14, 2016 om 8:35 nm
N.a.v die foto weet ek darem nie of Toortsie haar gedra het nie 😉
Het al PH se boeke gelees sou kon verifieer al dan nie wat hy oor PH te se het – dit herinner my wil nog skryf oor my my PH “konneksie”.
Augustus 14, 2016 om 8:59 nm
Dis nie die Toortsie op die foto nie. 🙂 Hy sê maar net PH en die legendariese minister is op hierdie plaas gebore. Het die rympie seker 7 keer oorgesê. 🙂
Augustus 14, 2016 om 9:00 nm
Ons was een keer in Strand tuis in my studentejare toe was PH ook daar tuis.
Augustus 14, 2016 om 11:42 nm
Of die Toortsie haar gedra het? 😉
Terug pieng: Oumense en tegnologie | Toortsie, Kameel en Bokbaaivygie
Terug pieng: Baviaanskloof sal nooit weer dieselfde wees nie. – Wag 'n Bietjie